Държавен вестник, бр. 71, 2010 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  71
Член 114
Проверка от Европейското патентно ведом­
ство по негова инициатива
(1) Европейското патентно ведомство по 
своя инициатива извършва проверка на фа­
ктите в провежданото пред него производство; 
при проверката то не е ограничено от пред­
ставените от страните факти, доказателства 
и аргументи и от техните искания.
(2) Европейското патентно ведомство 
може да игнорира факти или доказателства, 
представени от страните след изтичане на 
определения срок.
Член 115
Възражения от трети лица
В производство пред Европейското патент­
но ведомство след публикуване на европей­
ската патентна заявка всяко трето лице може 
в съответствие с Правилника за прилагане 
да направи възражение относно патенто­
способността на изобретението, предмет на 
заявката или патента. Това лице не е страна 
в производството.
Член 116
Устно производство
(1) Устно производство се провежда или по 
искане на Европейското патентно ведомство, 
ако то счете това за целесъобразно, или по 
искане на някоя от страните в производството. 
Европейското патентно ведомство може обаче 
да отхвърли искане за допълнително устно 
производство пред същия отдел, ако страните 
и предметът на производството са същите.
(2) Независимо от алинея 1 устно производ­
ство пред получаващия сектор се провежда 
по искане на заявителя само ако получава­
щият сектор сметне това за целесъобразно 
или когато предвижда отказ на европейската 
патентна заявка.
(3) Устното производство пред получава­
щия сектор, експертизните отдели и правния 
отдел не е публично.
(4) Публично е устното производство пред 
колегиите по жалбите и разширената колегия 
по жалбите, включително вземането на ре­
шение, след публикуването на европейската 
патентна заявка, както и устното производство 
пред отделите по възраженията, освен ако 
отделът, пред който се осъществява производ­
ството, реши друго в случаи, когато публич­
ността би довела до сериозни и неоправдани 
отрицателни последици, по-специално за някоя 
от страните в производството.
Член 117
Начини за представяне и събиране на до­
казателства
(1) В производството пред Европейското 
патентно ведомство начините за представя­
не или събиране на доказателства включват 
следното:
(а) изслушване на страните;
(б) искания за информация;
(в) представяне на документи;
(г) изслушване на свидетели;
(д) експертни становища;
(е) разследване;
(ж) писмени клетвени декларации.
(2) Процедурата по представяне на такива 
доказателства се урежда в Правилника за 
прилагане.
Член 118
Единство на европейската патентна заявка 
или европейския патент
Когато заявителите или притежателите 
на европейския патент са различни лица по 
отношение на различни посочени договарящи 
страни, те се считат за съзаявители или съ­
притежатели за целите на производството пред 
Европейското патентно ведомство. Единството 
на заявката или патента в това производство 
не трябва да бъде нарушено; по-специално 
текстът на заявката или патента трябва да е 
еднакъв за всички посочени договарящи стра­
ни, освен ако конвенцията предвижда друго.
Член 119
Уведомяване
Европейското патентно ведомство уведомя­
ва по своя инициатива за всички решения, при­
зовки, известия и съобщения в съответствие 
с Правилника за прилагане. При извънредни 
обстоятелства уведомленията могат да се из­
вършват с посредничеството на централните 
ведомства по индустриална собственост на 
договарящите страни.
Член 120
Срокове
Правилникът за прилагане определя:
(а) сроковете, които трябва да се спазват 
в производство пред Европейското патентно 
ведомство и които не са определени в тази 
конвенция;
(б) начина за изчисляване на сроковете и 
условията за продължаването им;
(в) минималната и максималната про­
дължителност на сроковете, които определя 
Европейското патентно ведомство.
Член 121
Продължаване на процедурата по европей­
ската патентна заявка
(1) Ако заявителят не спази срок пред 
Европейското патентно ведомство, той може 
да поиска продължаване на процедурата по 
европейската патентна заявка.